# INSTRUKS FOR REVISJONSUTVALET I HELSE VEST RHF

1. **FORMÅL**

Revisjonsutvalet er eit underutval av styret i Helse Vest RHF og har eit særleg ansvar for å støtte styret til å utøve god verksemdstyring gjennom tilsyn med risikostyring og internkontroll i føretaksgruppa.

# ORGANISERING

* 1. Styret vel tre medlemmer til revisjonsutvalet frå medlemmene i styret, deriblant leiar av utvalet. Minst ein av medlemmene skal ha kunnskap innan rekneskap eller revisjon.
	2. Styret vel medlemmene av revisjonsutvalet for to år om gangen. Ny oppnemning skjer når medlemmer trer ut av styret eller når nokon av medlemmene eller styret ønskjer skifte.
	3. Styret fastset instruks for revisjonsutvalet.
	4. Internrevisjonen i RHF er sekretariat for revisjonsutvalet.

# MYNDE OG ANSVAR

* 1. Revisjonsutvalet er ansvarleg for utføringa av sine oppgåver berre overfor styret i Helse Vest RHF. Ansvaret til styret og det einskilde styremedlem vert ikkje endra som følgje av revisjonsutvalet sitt arbeid.
	2. Revisjonsutvalet har mynde til å undersøke alle forhold ved helseføretaka. Alle tilsette skal gje dei opplysningane og yta den bistand som revisjonsutvalet måtte be om, med atterhald om avgrensingar i lov og regelverk.
	3. Revisjonsutvalet kan setje i verk dei undersøkingane det finn nødvendig for å ivareta sine oppgåver. Revisjonsutvalet utfører normalt sine oppgåver ved å nytte internrevisjonen, men kan også hente inn ekstern bistand.

# OPPGÅVER

Revisjonsutvalet skal:

* 1. Føre tilsyn med at det er etablert risikostyring og internkontroll som kan bidra til å sikre
		+ målretta og kostnadseffektiv bruk av ressursar
		+ påliteleg styringsinformasjon
		+ etterleving av regelverk, eigarkrav og eigne vedtekne krav (mellom anna etikk)
		+ oppfølging og læring av feil og avvik rapportert frå interne og eksterne tilsyns- og kontrollinstansar.
	2. Sjå etter at Helse Vest har ein uavhengig og effektiv intern revisjon. I dette ligg bl.a.:
		+ halde seg orientert om internrevisjonen sitt arbeid og sjå til at dette går føre seg i samsvar med faglege standardar og profesjonelle krav
		+ innstille overfor styret på internrevisjonens budsjett og årleg plan for internrevisjon
		+ godkjenne vesentlege oppgåver for internrevisjonen utanom vedteken revisjonsplan
	3. Sjå etter at Helse Vest har ein uavhengig og effektiv ekstern revisjon. I dette ligg bl.a.:
		+ sjå til at revisjonen går føre seg i samsvar med faglege standardar og profesjonelle krav
		+ gjennomgå vesentlege forhold knytt til Helse Vest sin årsrekneskap saman med ekstern revisor
		+ sjå til om ekstern revisor eller revisjonsselskapet har levert andre tenester enn revisjon som bidrar til å svekke eksternrevisor sin uavhengige rolle

# RAPPORTERING TIL STYRET

Revisjonsutvalet skal for styret i Helse Vest RHF leggje fram:

* Protokoll frå møta i revisjonsutvalet, til orientering
* Årleg møte- og aktivitetsplan for utvalet, til orientering
* Budsjett og plan for internrevisjon, til behandling
* Rapportar og større saker, til behandling eller orientering. Styret kan også be om at andre saker og rapportar som utvalet har behandla, blir lagt fram for styret
* Årleg rapport om sitt arbeid og internrevisjonens arbeid, til orientering

# MØTER

* 1. Ordinær behandling i revisjonsutvalet skal skje i møter. Det må vera minst to medlemmer til stades for at møte skal vere lovleg sett.
	2. Revisjonsutvalet møter så ofte den finn det nødvendig, men minst fire gonger årleg.
	3. Møta i revisjonsutvalet er opne. Lukking av møte kan skje etter same reglar som for styret, sjå styreinstruks.
	4. Revisjonsutvalet bestemmer sjølv si møteform.
	5. Innkalling til møta skal skje skriftleg og dei sakene som skal handsamast skal gå fram av innkallinga. I spesielle tilfelle kan leiar av revisjonsutvalet avgjera at innkalling kan skje munnleg.

# ANDRE SIN MØTE- OG TALERETT

* 1. Styremedlemmer og administrerande direktør eller den vedkommande utpeikar i Helse Vest RHF, har møte- og talerett. Administrerande direktør deltar personleg minimum eingang i året.
	2. Internrevisjonen deltar på møta, har talerett og er sekretær for utvalet.
	3. Ekstern revisor deltar på møter minimum ein gang i året for gjennomgang av årsrekneskapen.
	4. Styreleiarar og administrerande direktørar i helseføretaka har møte- og talerett når saker under deira ansvarsområde blir handsama.

# INFORMASJON

* 1. Verksemda i Helse Vest er omfatta av offentleglova. Informasjon i saksdokument skal nyttast slik at den ikkje er til skade for arbeidet i utvalet og i styret.
	2. Det skal gå fram av sakspapira dersom informasjon skal handsamast konfidensielt med heimel i lov, og det inneber også at medlemmene i utvalet har teieplikt om desse sakene.

# IVERKSETTING

Denne instruksen gjeld frå 6. mars 2019 og erstattar instruks vedteken av styret 8. februar 2018.